ป้าสุดเฮง ฝันเห็นพ่อค้าลอตเตอรี่ให้ดู เลขเด็ด ก่อนโชคดีถูกหวยรางวัลที่ 1
นายกเทศมนตรีตำบลท่ายาง จ.นครศรีธรรมราช พาแม่มาลงบันทึกประจำวัน หลังโชคดี ถูกหวยรางวัลที่ 1 รับเงิน 6 ล้านบาท พากันดีใจทั้งครอบครัวเมื่อเวลา 16.30 น. วันที่ 16 ส.ค. 2563 ผู้สื่อข่าวรายงานว่า นางชม อำลอย อายุ 83 ปี บ้านอยู่ ต.ท่ายาง อ.ทุ่งใหญ่ จ.นครศรีธรรมราช มาพร้อมกับ นายวิจิตร อำลอย อายุ 83 ปี สามี และ นายชัยธิศักดิ์ อำลอย นายกเทศมนตรีตำบลท่ายาง ลูกชาย เพื่อมาขอลงบันทึกประจำวัน หลังถูกสลากกินแบ่งรัฐบาลงวดวันที่ 16 ส.ค. เลข 945811 จำนวน 1 ใบ โดยมี ร.ต.อ.จรัญ มาศเมฆ พนักงานสอบสวน สภ.ทุ่งใหญ่ รับเรื่องลงบันทึกประจำวันให้นางชม เผยว่า ก่อนถูกรางวัลที่ 1 ได้ฝันว่าไปเจอพ่อค้าลอตเตอรี่เดินผ่านมาและเขาเปิดให้ดูเห็นมีเลข 5 เลข 9 ตรงกลางมีเลข 4 จากนั้นก็ไม่ได้หยิบขึ้นมา เดินผ่านไป ต่อมาได้มาเล่าความฝันให้สามีฟัง วันรุ่งขึ้นไปหาซื้อลอตเตอรี่ที่หน้าธนาคารกรุงศรีอยุธยาสาขาทุ่งใหญ่ เมื่อมาถึงหาซื้อเลขตามความฝัน พ่อค้าบอกว่าเลขที่ฝันมันอยู่ข้างหน้า จึงได้มาเพียง 1 ใบจากนั้น เมื่อผลออกรางวัลผ่านไปนำลอตเตอรี่ขึ้นมาตรวจปรากฏว่าถูกรางวัลที่ 1 ถึงกับดีใจสุดๆ จึงพากันมาลงบันทึกประจำวันเป็นหลักฐาน ส่วนเงินรางวัลที่ได้ก็จะนำไปทำบุญและแบ่งให้กับลูกๆ ตามสมควรต่อไป.
นายกเทศมนตรีตำบลท่ายาง จ.นครศรีธรรมราช พาแม่มาลงบันทึกประจำวัน หลังโชคดี ถูกหวยรางวัลที่ 1 รับเงิน 6 ล้านบาท พากันดีใจทั้งครอบครัว
ถูกหวยรางวัลที่ 1,ถูกหวย,ถูกหวย 6 ล้าน,ถูกลอตเตอรี่,ถูกลอตเตอรี่6ล้าน,หวย